የአረንጓዴ አሻራ የችግኝ ተከላ መርሐ ግብር በአዲስ አበባ ተጀመረ
የአዲስ አበባ ከተማ ምክትል ከንቲባና የተለያዩ ኃይማኖት አባቶች በተገኙበት የአረንጓዴ አሻራ የችግኝ ተከላ መርሐ ግብር በአዲስ አበባ ከተማ በይፋ ተጀምሯል።
የከተማዋ ምክትል ከንቲባ ኢንጂነር ታከለ ኡማ ከኃይማኖት አባቶች ጋር በመሆን መርሐግብሩን በአዲስ አበባ ማዘጋጃ ቤት ቅጥር ግቢ በይፋ አስጀምረዋል።
የኃይማኖት አባቶቹ ሁሉም የህብረተሰብ ክፍል በችግኝ ተከላው እንዲሳተፍና ተፈጥሮን እንዲጠብቅ መልዕክት ያስተላለፉ ሲሆን፤ የተተከሉትን መንከባከብም መዘንጋት እንደሌለበት አሳስበዋል።
ኢንጂነር ታከለ ኡማ የሚተከሉት ችግኞች አካባቢን አረንጓዴ ከማድረግና ስነምህዳሩን ከማስተካከል አልፈው ምግብም መሆን የሚችሉ ናቸው ብለዋል።
በዘንድሮው የአረንጓዴ አሻራ መርሐግብር በሀገር አቀፍ ደረጃ 5 ቢሊየን ችግኝ የሚተከል ሲሆን፤ በአዲስ አበባ ደረጃ ደግሞ 7 ሚሊየን ችግኝ የሚተከል ይሆናል።
አዲስ ዘመን ግንቦት 29/2012